Baba wat op vliegtuig sterf het glo verkoue gehad | Netwerk24
Baba wat op vliegtuig sterf het glo verkoue gehad
Nadia ParenzeeFoto: Instagram
Die baba wat Sondag dood is in die arms van 'n vreemdeling wat haar 'n oomblik op 'n vliegtuig vasgehou het, was twee dae vantevore met 'n verkoue by die dokter, berig Daily Mail.
Die babameisie, Farah, is Sondag dood op 'n vlug van Air Asia tussen Kuala Lumpu en Perth. Sy het moeilik asemgehaal en toe net opgehou, het Nadia Parenzee, die vrou van Perth wat die baba vasgehou het, in 'n inskrywing op Facebook gesê.
AirAsia het die voorval in 'n verklaring bevestig, maar wou nie verdere besonderhede verskaf nie, het 9News in Australië berig.
Nadat die baba se dood wêreldwyd opslae gemaak het, het Parenzee die egpaar van Saoedi-Arabië gaan sien en hulle het aan haar vertel dat hoewel hul twee maande oue dogter siek was, 'n dokter van mening was dat sy gesond genoeg was om te kan vlieg, berig Daily Mail.
"Die meisie het verkoue gehad en hulle was dokter toe met haar. Hy het 'n soutoplossing gegee vir die vlug," sê Parenzee.